
ΑΠΟΦΑΣΕΙΣ 

Αριθ. ΥΠΠΟΑ/ΓΔΟΥ/27 3369/24875 

Ορισμός επιχειρησιακών μονάδων, υποκείμε¬ 
νων ή υπαγόμενων στο Υπουργείο Πολιτισμού 
και Αθλητισμού ως Αναθετουσών Αρχών κατά 
το άρθρο 6, παρ. 2, εδάφιο β' του ν. 4412/2016 
(ΦΕΚΑ' 147). 

Η ΥΠΟΥΡΓΟΣ ΠΟΛΙΤΙΣΜΟΥ ΚΑΙ ΑΘΛΗΤΙΣΜΟΥ 

Έχοντας υπόψη: 

1. Τις διατάξεις: 

α) Του ν. 4412/2016 (ΦΕΚ Α' 147) «Δημόσιες Συμβάσεις 
Έργων, Προμηθειών και Υπηρεσιών (προσαρμογή στις 
Οδηγίες2014/24/ΕΕ και 2014/25/ΕΕ)» και ιδίωςτο άρθροδ 
παρ. 2, όπως τροποποιήθηκε με το άρθρο 11 του ν. 4468/ 
2017 (ΦΕΚ Α' 61) με το οποίο χορηγείται εξουσιοδότηση 
για την έκδοση της παρούσας. 

β) Του ν. 4270/2014 (ΦΕΚ Α' 143) «Αρχές διαχείρισης 
και εποπτείας (ενσωμάτωση της Οδηγίας 2011/85/ΕΕ) - 
δημόσιο λογιστικό και άλλες διατάξεις», όπως τροπο¬ 
ποιήθηκε και ισχύει. 

γ) Του ν. 3861 /2010 (ΦΕΚ Α' 112) «Ενίσχυση της διαφά¬ 
νειας με την υποχρεωτική ανάρτηση νόμων και πράξεων 
των κυβερνητικών, διοικητικών και αυτοδιοικητικών ορ¬ 
γάνων στο διαδίκτυο «Πρόγραμμα Διαύγεια» και άλλες 
διατάξεις», όπως τροποποιήθηκε και ισχύει. 

δ) Του π.δ. 63/2005 (ΦΕΚ Α' 98) «Κωδικοποίηση της 
νομοθεσίας για την Κυβέρνηση και τα Κυβερνητικά όρ¬ 
γανα». 

ε) Του άρθρου 1 του π.δ. 70/2015 (ΦΕΚ Α' 114) «Ανα¬ 
σύσταση των Υπουργείων Πολιτισμού και Αθλητισμού 
κ.λπ.». 

στ) Του π.δ. 125/2016 (ΦΕΚΑ' 210) «Διορισμός Υπουρ¬ 
γών, Αναπληρωτών Υπουργών και Υφυπουργών». 

ζ) Του π.δ. 104/2014 «Οργανισμός Υπουργείου Πολι¬ 
τισμού και Αθλητισμού» (ΦΕΚ Α' 171), όπως τροποποι¬ 
ήθηκε και ισχύει. 

2. Την με αριθ. 75555/289/6.7.2017 (ΦΕΚ Β' 2336) από¬ 
φαση των Υπουργών Οικονομίας και Ανάπτυξης και Οι¬ 
κονομικών με θέμα «Καθορισμός κριτηρίων υπαγωγής 
στην έννοια της «χωριστής επιχειρησιακής μονάδας 
ανεξαρτήτως υπεύθυνης για τη σύναψη συμβάσεων της 


ίδιας ή ορισμένων κατηγοριών αυτών» του άρθρου 6 
παρ. 2, εδάφιο β' του ν. 4412/2016». 

3. Την με αριθ. ΥΠΠΟΑ/ΓΔΟΥ/3969/256/14.12.2016 
(ΦΕΚ Β' 151/25.1.2017) απόφαση των Υπουργών Οι¬ 
κονομικών και Πολιτισμού και Αθλητισμού «Ανάθε¬ 
ση αρμοδιοτήτων των άρθρων 24, 26, 66 και 69Γ του 
ν. 4270/2014 επί των δαπανών που διενεργούνται από 
τις Περιφερειακές και Ειδικές Περιφερειακές Υπηρεσίες 
του Υπουργείου Πολιτισμού και Αθλητισμού στις Δημο¬ 
σιονομικές Υπηρεσίες Εποπτείας και Ελέγχου (Δ.Υ.Ε.Ε.) 
του Γενικού Λογιστηρίου του Κράτους». 

4. Την με αριθ. ΥΠΠΟΑ/ΓΔΔΥΗΔ/ΔΔΥΟΝΕ/ΤΝΕ/42085/ 
5141/139/14/13.2.2017 (ΦΕΚ Β' 458/16.2.2017) απόφα¬ 
ση της Υπουργού Πολιτισμού και Αθλητισμού «Ορισμός 
κύριου διατάκτη στο Υπουργείο Πολιτισμού και Αθλη¬ 
τισμού». 

5. Την με αριθ. ΥΠΠΟΑ/ΓΔΟΥ/57454/5108/24.2.2017 
(ΦΕΚ Β' 676/3.3.2017) απόφαση της Υπουργού Πολιτι¬ 
σμού και Αθλητισμού «Ορισμός δευτερευόντων διατα- 
κτών για την ανάληψη υποχρεώσεων σε βάρος πιστώ¬ 
σεων, οι οποίες τίθενται στη διάθεση τους κατ’ εντολή 
του κυρίου διατάκτη». 

6. Την με αριθ. ΥΠΠΟΑ/ΓΔΟΥ/269336/24446/11.7.2017 
εισήγηση του Γενικού Διευθυντή Οικονομικών Υπηρεσι¬ 
ών του Υπουργείου Πολιτισμού και Αθλητισμού (άρθρο 
24, παρ. 5ε, ν. 4270/2014). 

7. Το γεγονός ότι από τις διατάξεις της παρούσας δεν 
προκαλείται δαπάνη σε βάρος του κρατικού προϋπο¬ 
λογισμού. 

8. Την υφιστάμενη υπηρεσιακή ανάγκη ορθής, εύρυθ¬ 
μης και έγκαιρης εκτέλεσης του προϋπολογισμού του 
Υπουργείου Πολιτισμού και Αθλητισμού σε περιφερει¬ 
ακό επίπεδο, αποφασίζουμε: 

Άρθρο 1 

1. Ορίζουμε τις επιχειρησιακές μονάδες, υποκείμενες 
ή υπαγόμενες στο Υπουργείο Πολιτισμού και Αθλητι¬ 
σμού, ως Αναθέτουσες Αρχές, ανεξάρτητα υπεύθυνες 
για τις προμήθειες, τα αγαθά, τα έργα, τις μελέτες και 
τις υπηρεσίες τους, που υπάγονται στην προβλεπόμε- 
νη στο εδάφιο β' της παραγράφου 2 του άρθρου 6 του 
ν. 4412/2016 παρέκκλιση αναφορικά με τον υπολογισμό 
της αξίας των συμβάσεων στο επίπεδο αυτών, ανά ειδικό 
φορέα και προϋπολογισμό, ως ακολούθως: 

Α) Οι Κεντρικές Υπηρεσίες του Υπουργείου Πολιτισμού 
και Αθλητισμού, ανά Ειδικό Φορέα, διά των οργανικών 
μονάδων τους, σύμφωνα με την ανάθεση αρμοδιοτήτων, 
βάσει του ισχύοντος θεσμικού πλαισίου. 

Β) Περιφερειακές Υπηρεσίες του ΥΠΠΟΑ. 

Γ) Ειδικές Περιφερειακές Υπηρεσίες του ΥΠΠΟΑ. 

Δ) Δημόσια Μουσεία. 

Ε) Η Υπηρεσία Συντήρησης Μνημείων Ακροπόλεως. 

ΣΤ) Η Επιτελική Δομή ΕΣΠΑ του Υπουργείου Πολιτι¬ 
σμού και Αθλητισμού (ΕΔΕΠΟΛ). 

Ζ)Το Προπαρασκευαστικό και Επαγγελματικό Σχολείο 
Καλών Τεχνών Πανόρμου Τήνου. 

Η) Εποπτευόμενοι Φορείς του Υπουργείου Πολιτισμού 
και Αθλητισμού που πληρούν τις προϋποθέσεις της πα¬ 
ραγράφου 2 του άρθρου 6 του ν. 4412/2016. 

2. Οι ως άνω υπό στοιχεία Α-Ζ οργανωτικές δομές του 
Υπουργείου Πολιτισμού και Αθλητισμού, αποτελούν ξε¬ 
χωριστές επιχειρησιακές μονάδες με εγκεκριμένο επιχει¬ 
ρησιακό πρόγραμμα, που αναλαμβάνουν την ανάθεση 
και υλοποίηση δημοσίων συμβάσεων προμηθειών, αγα¬ 
θών, έργων, μελετών και υπηρεσιών τόσο χωρικά όσο και 
στο πεδίο αρμοδιότητάς τους, λαμβάνουν τις αποφάσεις 
αγοράς, διαθέτουν χωριστές γραμμές προϋπολογισμού 
για τις συγκεκριμένες προμήθειες, αγαθά, έργα, μελέτες 
και υπηρεσίες, συνάπτουν τις συμβάσεις ανεξάρτητα 
και τις χρηματοδοτούν από προϋπολογισμό τον οποίο 
έχουν στη διάθεσή τους. Τις εν λόγω συμβάσεις υπογρά¬ 


φουν οι Προϊστάμενοι αυτών των δομών, οι οποίοι έχουν 
ορισθεί και λειτουργούν ως διατάκτες (κύριοι και δευτε- 
ρεύοντες). Οι δευτερεύοντες διατάκτες, διαχειρίζονται 
πιστώσεις, που τίθενται στη διάθεση τους κατ' εντολή 
του κυρίου διατάκτη, οι οποίες διαβιβάζονται με επιτρο¬ 
πικό ένταλμα μέσω των Δ.Υ.Ε.Ε. χωρικής αρμοδιότητας. 

3. Οι Εποπτευόμενοι από το Υπουργείο Πολιτισμού και 
Αθλητισμού Φορείς αποτελούν νομικά πρόσωπα που 
προβαίνουν στη σύναψη δημοσίων συμβάσεων προμη¬ 
θειών, απαραίτητων για την εξυπηρέτηση των αναγκών 
τους και επιχορηγούνται από τον προϋπολογισμό του 
Υπουργείου Πολιτισμού και Αθλητισμού. 

4. Οι ορισμένες επιχειρησιακές μονάδες ως Αναθέτου- 
σες Αρχές μπορούν να συνάπτουν κάθε είδους συμβάσεις 
σύμφωνα με το «κοινό λεξιλόγιο για δημόσιες συμβάσεις 
ΟΡν», βάσει του ισχύοντος Ευρωπαϊκού Κανονισμού. 

Άρθρο 2 

Η παρούσα καταργεί την αριθ. ΥΠΠΟΑ/ΓΔΟΥ/200191/ 
18849/30.5.2017 (ΦΕΚ Β' 1921) απόφαση της Υπουργού 
Πολιτισμού και Αθλητισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 12 Ιουλίου 2017 

Η Υπουργός 

ΛΥΔΙΑ ΚΟΝΙΟΡΔΟΥ 



ΕΘΝΙΚΟ 

ΤΥΠΟΓΡΑΦΕΙΟ 


Καποδιστρίου 34, Τ.Κ. 104 32, Αθήνα 
Τηλ. Κέντρο 210 5279000 

